95/230/EY: Komission päätös, tehty 20 päivänä kesäkuuta 1995, eläinten terveyttä koskevista vaatimuksista ja eläinlääkärintodistuksista tiettyjen neuvoston direktiivissä 92/118/ETY tarkoitettujen tuotteiden tuonnissa tehtyjen päätösten 94/187/EY, 94/309/EY, 94/344/EY ja 94/446/EY muuttamisesta (ETA:n kannalta merkityksellinen teksti)



Virallinen lehti nro L 154 , 05/07/1995 s. 0019 - 0020



KOMISSION PÄÄTÖS, tehty 20 päivänä kesäkuuta 1995, eläinten terveyttä koskevista vaatimuksista ja eläinlääkärintodistuksista tiettyjen neuvoston direktiivissä 92/118/ETY tarkoitettujen tuotteiden tuonnissa tehtyjen päätösten 94/187/EY, 94/309/EY, 94/344/EY ja 94/446/EY muuttamisesta (ETA:n kannalta merkityksellinen teksti) (95/230/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 10 artiklan 2 kohdan c alakohdan, sekä katsoo, että komission päätöksissä 94/187/EY (2), 94/309/EY (3), 94/344/EY (4) ja 94/446/EY (5) vahvistetaan eläinten terveyttä koskevat edellytykset ja eläinlääkärintodistukset siltä osin, kuin on kyse seuraavien tuotteiden tuonnista kolmansista maista: suolet, tietyt lemmikkieläinruoat ja tietyt parkitsemattomat, pieniriskisiä aineita sisältävät, lemmikkieläimille tarkoitetut syötävät tuotteet, käsitelty eläinvalkuainen, mukaan lukien tällaista valkuaista sisältävät eläinravinnot, sekä luu ja luutuotteet, sarvet ja sarvituotteet, kaviot ja sorkat sekä niistä valmistetut tuotteet, jotka on tarkoitettu jatkokäsiteltäviksi ja joita ei ole tarkoitettu ihmis- tai eläinravinnoksi, komission päätöksellä 95/88/EY (6) muutetaan edellä mainitut päätökset siten, että niitä sovelletaan 1 päivästä heinäkuuta 1995; on ilmeistä, että kolmannet maat eivät kykene täyttämään uusia tuontiedellytyksiä mainittuun päivämäärään mennessä; kaupankäynnin keskeytymisen välttämiseksi on tarpeen lykätä kyseisten päätösten soveltamispäivä 2 päivään helmikuuta 1996, päätökset 94/187/EY, 94/309/EY, 94/344/EY ja 94/446/EY on muutettava vastaavasti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/187/EY 2 artiklassa päivämäärä "1 päivästä heinäkuuta 1995" päivämäärällä "2 päivästä helmikuuta 1996". 2 artikla Korvataan päätöksen 94/309/EY 2 artiklassa päivämäärä "1 päivästä heinäkuuta 1995" päivämäärällä "2 päivästä helmikuuta 1996 ". 3 artikla Korvataan päätöksen 94/344/EY 2 artiklassa päivämäärä "1 päivästä heinäkuuta 1995" päivämäärällä "2 päivästä helmikuuta 1996". 4 artikla Korvataan päätöksen 94/446/EY 2 artiklassa päivämäärä "1 päivästä heinäkuuta 1995" päivämäärällä "2 päivästä helmikuuta 1995". 5 artikla Tämä päätös on osoitettu kaikille jäsenvaltioille. Tehty Brysselissä 20 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 62, 15.3.1993, s. 49 (2) EYVL N:o L 89, 6.4.1994, s. 18 (3) EYVL N:o L 137, 1.6.1994, s. 62 (4) EYVL N:o L 154, 21.6.1994, s. 45 (5) EYVL N:o L 183, 19.7.1994, s. 46 (6) EYVL N:o L 69, 29.3.1995, s. 45